
Előterjesztés
amely készült a Képviselő-testület 2020. október 8-i ülésére

Tisztelt Képviselő-testület!

A Képviselő-testület 114/2018.(X.12.) számú önkormányzati határozatában döntött az Önkormányzat tulajdonát képező „B” lakóövezetbe tartozó értékesítésre kijelölt közművesítetlen ingatlanok minimum vételáráról.  
Drexler János (8440 Herend, Hóvirág u. 8.) vételi ajánlattal élt és 1/1 tulajdoni arányban meg kívánja vásárolni a 795/53 hrsz.-ú 859 m2 nagyságú építési telket az önkormányzat által meghatározott 3.221.250 Ft + ÁFA vételáron. 
A vételár a telek közművesítési költségeit nem tartalmazza. 

Kérem a Tisztelt Képviselő-testületet, hogy a határozati javaslatot elfogadni szíveskedjen.

Határozati javaslat
Herend Város Önkormányzat Képviselő-testülete az önkormányzat tulajdonát képező herendi 795/53 hrsz.-ú, kivett, beépítetlen terület megnevezésű 705 m2 nagyságú ingatlanát 3.221.250 Ft + ÁFA vételáron 1/1 tulajdoni arányban értékesíti Drexler János (8440 Herend, Hóvirág u. 8.) részére azzal a feltétellel, hogy három évig nem idegenítheti el az ingatlant. A vételár a telek közművesítésének költségeit nem tartalmazza. 
Herend Város Önkormányzat Képviselő-testülete kijelenti, hogy a nemzeti vagyonról szóló 2011. évi CXCVI. törvény 14. § (2) bekezdése alapján – az adásvételi szerződéssel érintett – a nemzeti vagyon körébe tartozó önkormányzati vagyon átruházható és az ingatlanra a Magyar Államot elővásárlási jog nem illeti meg, mivel a vételár nem haladja meg a hivatkozott törvény 13. § (1) bekezdésében meghatározott értékhatár 20 %-át. 
A Képviselő-testület felhatalmazza a polgármestert, hogy az önkormányzat képviseletében az ingatlan adásvételi szerződést aláírja. A tulajdonjog ingatlan nyilvántartási bejegyzésével kapcsolatos költségek a vevőt terhelik. 

